# Zápisnica z online stretnutiaRady rodičov dňa 20.10.2020

Body stretnutia

1)Privítanie   
  
2)Voľba členov výkonného výboru Rady rodičov

3)Prehľad vyučovacieho procesu začiatku školského roka 2020/2021 a všeobecné informácie o stave školy   
  
4)Odsúhlasenie Stanov a Plánu práce na školský rok 2020/2021   
  
5)Odsúhlasenie výšky príspevku ZRPŠ   
  
6)Návrh rozpočtu a stav finančných prostriedkov   
  
7)Rôzne

1. Predseda privítal zúčastnených rodičov a členov vedenia školy v zložení - pani riaditeľkaM.Režnáková, pani zástupkyňa za I.stupeň E.Moťovská, pani zástupkyňa za II. stupeň E. Mackaničová
2. Predseda informoval o zmenách členov výkonného výboru Rady rodičov a potreby doplnenia kandidátov na uvoľnené pozície výkonného výboru.

Kandidáti na členov výkonného výboru sú nasledovní:

predseda: Ladislav Bystrický

            podpredseda: Gabriela Princová

            tajomníčka: Vladimíra Schneiderová

            hospodár: Martina Haulíková

            predseda revíznej komisie: Zlatica Jursová-Zacharová

            člen revíznej komisie: Silvia Košová

            predseda stravovacej komisie: Miroslav Dravecký

            člen stravovacej komisie: Silvia Števanková

prebehnú mail-ové voľby horeuvedených kandidátov.

1. Pani riaditeľka informovala o stave školy:

Aktuálne máme 28 tried (1. ročník 5 tried,2. ročník 4 triedy, 3. ročník 3 triedy, 4. ročník 3 triedy, 5. ročník 3 triedy, 6. ročník 3 tried, 7. ročník 3 triedy, 8. ročník 2 triedy, 9. ročník 2 triedy), 653 žiakov z toho na I. stupni je ich 339 a na II. stupni 314.

Školský klub má 12 oddelení a navštevuje ho 278 žiakov. Škola aktuálne má 39 učiteľov, 12 vychovávateľov a 2,5 špeciálneho vychovávateľa. Na I. stupni pribudli dvaja nový učitelia a na II. stupni piati. Do školského klubu pribudli 4 nový vychovávatelia. Pani riaditeľka oznámila, že škola je ohľadom pandémie COVID-19 zatiaľ v zelenom pásme. Čo sa týka rekonštrukcie sociálnych zariadení a stúpačiek na bloku B3 (II. stupeň, nad riaditeľňou), informovala o finišovaní prác a kolaudácii v najbližších dňoch. Informovala tiež o úprave času fungovania školskej družiny, a to od 7:00 do 16:30.

Pani riaditeľka spolu zo zástupkyňou I. stupňa prezentovali dodatok k školskému poriadku,ktorý bude do konca týždňa zverejnený na stránke školy.Týka sa fungovania výučby v prípade, ak by škola musela prejsť na dištančné vzdelávanie pomocou programu MS Teams. Upozornili nás na špeciálne body, kde bude vyžadovaná podpora rodičov na kontrolu online vzdelávania - hlavne po technickej stránke.

Pani zástupkyňa za II. stupeň nám poďakovala za spolufinancovanie testovania Komparo.Vysvetlila, čo je to Komparo.Naša škola prihlásila na toto testovanie všetkých deviatakov.Dokopy 42 žiakov.Uskutoční sa 12.11.2020 a žiaci budú testovaní zo slovenského jazyka a matematiky.Poplatok za 1 žiaka je 6,50 eura.Žiaci si sami zaplatili čiastku 2,50 eura a zo ZRPŠ sa prispelo zvyšnými 4 eurami za každého deviataka.Celková suma za Komparo bola 273 eur.

Naša škola bola taktiež vybraná na pilotné online testovanie ôsmakov z občianskej náuky.Toto medzinárodné testovanie sa bude konať dňa 24.11. a 25.11.2020.

Ďalej nás pani riaditeľka oboznámila s ponukou pre školu - stravné automaty zo zdravou stravou ako napr. ovocné šťavy,špaldové tyčinky, v hodnote približne 0,50 či 0,70 eura.

Apelovala na povinnosť rodičov priniesť vyhlásenie o bezinfekčnosti žiaka v prípade absencie minimálne 3 dní vrátane soboty a nedele.V prípade absencie 5 a viac dní je už potrebné aj potvrdenie od lekára.

Informovali nás o úradných hodinách vedenia školy a chválili za minuloročné rešpektovanie týchto úradných a konzultačných hodín.

Boli sme informovaní o odstránení porúch zatekania na hlavnom vchode do školy ako aj v triede 4.A.

V priebehu nasledujúceho týždňa absolvujú všetci učitelia a žiaci skúšobnú online hodinu cez MS Teams v poobedných až podvečerných hodinách,aby sa naučili žiaci pracovať s programom a počítačom pre prípad dištančného vzdelávania.Ak by nastala takáto situácia,pedagógovia budú vyučovať každý podľa svojich možností, a to buď z prostredia svojho domovaalebo zo školy,ktorá im bude otvorená.

Pokračovali informáciami o stave učebníc: I.stupeň by mal mať všetky učebnice, na II.stupni chýba 25 učebníc chémie pre 7.ročník,ktoré neboli dostupné u dodávateľa, keď sa kupovali.Na nákup učebníc dostala škola od Ministerstva školstva,vedy, výskumu a športu SR financie pre 1. a 2.stupeň zvlášť.Spolu takmer 20 000 eur.

1. Stanovy nemeníme,iba ich prevedieme do elektronickej formy.

Plán práce na školský rok 2020/2021:

* Dokončiť osadenie dataprojektorov do každej triedy.Chýba momentálne 7 dataprojektorov,ale z toho je už 5 rezervovaných v obchode,1 už teraz majú, takže prakticky chýba už iba 1 dataprojektor.
* Pokrytie celej školy vysokorýchlostným wifi signálom.Uchádzame sa o grant na BSK vo výške 5 000 eur vďaka Zlatici Jursovej Zacharovej.Ďakujeme.
* Podieľanie sa na financovaní rekonštrukcie učebne chémie/fyziky, je potrebné zohnať niekoho-živnostníka alebo firmu,ktorý/á by v učebni vymenil/a vodu a kanalizáciu,prípadne cez nejakú šachtu natiahol elektrinu.Možný kandidát je petržalská firma Sanitaxzaoberajúca sa renováciami bytov,atď.Na tento projekt máme schválené financie z 2 percent z daní za rok 2019 v sume 3 135,24 eura a viazané prostriedky z daru v hodnote 3010 eura.

1. ZRPŠ sa predbežne zvyšovať nebude,ale záleží od hlasovania. Zo ZRPŠ sa prispelo škole na tonery do tlačiarne na kancelárske potreby,ktoré sa minuli už v priebehu 1. polroka.
2. Minulý rok sa vyzbieralo do fondu ZRPŠ 9 600 euro zhruba a bolo by super, ak by sa to podarilo aj tento školský rok.Vďaka týmto príspevkom by bolo následne možné zrealizovať internetizáciu školy.
3. Skúsiť nájsť poistný produkt s krytím a poistným plnením v prípade,že dieťa poškodí majetok školy. Idepredovšetkým o vandalizmus na vybavení tried a aj mimo tried - hlavne toaliet.